03. maj

1469. - Rođen italijanski državnik i historičar Niccolò Machiavelli, autor djela “Vladalac”, u kojem je iznio shvatanje da vladar ne treba da bira sredstva da bi postigao cilj, iz čega je kasnije izveden pojam makijavelizam.

1494. - Španski moreplovac Cristofor Colombo otkrio ostrvo St. Lago, kasnije nazvano Jamajka.

1500. - Portugalski moreplovac Pedro Alvares Cabral na putu ka Indiji otkrio Brazil i proglasio ga posjedom Portugala.

1841. - Novi Zeland proglašen britanskom kolonijom.

1895. - Teritorije u posjedu Britanske južnoafričke kompanije, južno od rijeke Zambezi, dobile su naziv Rodezija.

1914. - U Beogradu umro književnik Jovan Skerlić. Svojim književnim i javnim radom u 20. stoljeću znatno utjecao na razvoj srpskog književno-kulturnog i nacionalno-političkog života.

1922. - U Parizu osnovana Međunarodna željeznička unija, među čijim osnivačima su bile i Jugoslovenske željeznice.

1946. - U Tokiju počeo da zasjeda Međunarodni vojni sud za Daleki istok, koji je sudio japanskim ratnim zločincima iz Drugog svjetskog rata. U procesu, koji je trajao do novembra 1948, od 28 okrivljenih, sedam je osuđeno na smrt, 16 na doživotnu robiju, a ostali na vremenske kazne.

1968. - Žestokim sukobima sa policijom u Parizu počele studentske demonstracije i štrajkovi zbog oklijevanja vlasti da provede reforme univerziteta. Studentski protesti ubrzo su zahvatili i druge evropske zemlje, a protest je prerastao u revolt protiv građanskog društva.

1979. -Margaret Thatcher izabrana za premijerku Velike Britanije. Ona je bila prva žena premijerka u historiji ove zemlje.

1992. - U Sarajevu pripadnici TOBiH i drugi patrioti grada razoružali kolonu vozila JNA koja se povlačila Dobrovoljačkom ulicom prema kasarni u Lukavici. Tom prilikom zarobljeno je više oficira i vojnika JNA. Isti dan je predsjednik Predsjedništva BiH Alija Izetbegović, koji je bio zarobljen dan ranije, razmijenjen.

1993. - Generalna skupština UN-a proglasila je Međunarodni dan slobode medija, ukazujući tako na značaj nezavisnosti medija i podsjećajući vlade država da je njihova dužnost da poštuju i podržavaju pravo na slobodu izražavanja.

1996. -Delegati 55 zemalja saglasili se na konferenciji UN-a u Genevi o novim pravilima korištenja nagaznih mina, ali nisu prihvatili njihovu potpunu zabranu.

2006. - Saučesnik u napadu na Svjetski trgovinski centar u New Yorku 11. septembra 2001. Zakarija Musaui osuđen odlukom savezne porote na doživotnu robiju. To je prva i jedina presuda koju je izrekao američki sud za napade na SAD 11. septembra u kojima je poginulo skoro 3.000 ljudi.

- Žalbeno vijeće Međunarodnog suda u Haagu potvrdilo presude Hrvatima iz BiH Mladenu Naletiliću Tuti i Vinku Martinoviću Šteli, koji su osuđeni na 20, odnosno 18 godina zatvora zbog učestvovanja u etničkom čišćenju Bošnjaka na području Mostara od aprila 1993. do januara 1994. godine.

- Jermenski avion sa 113 putnika i članova posade srušio se u Crno more, blizu ruske obale.

2008. - U razornom ciklonu Nagris, koji je pogodio Mijanmar, poginulo je 77.738 osoba, a 55.917 se vode kao nestale.

2016. - U Banjoj Luci umrla Jadranka Stojaković, bh. i jugoslovenska kantautorica zabavne muzike te autorica brojnih urbanih šansona i šlagera intimnijeg glazbenog izričaja iz kasnih 1970-ih i 1980-ih godina.